
Broj: T16 0 KT 0014353 24
Foča, 21.07.2026. godine 
OSNOVNOM SUDU U TREBINJU
Okružno javno tužilaštvo u Trebinju na osnovu člana 43. stav 2. tačka z) i članova 241. i 242. Zakona o krivičnom postupku Republike Srpske („Službeni glasnik Republike Srpske“, broj: 53/12, 91/17 i 66/18) p o d i ž e:

O P T U Ž N I C U

Protiv:

G.A. 2006. 

Štо je:
Dana 23.06.2024. godine, oko 20:56 časova, u mjestu Bojišta, opština Nevesinje, na dijelu regionalnog puta PI-6102, Pridvorci- Nevesinje 3, kao učesnik u saobraćaju na putevima, upravljajući putničkim automobilom marke „Peugeot“, tip „206 2 NFZ“, plave boje, reg. oznaka ..., nepridržavajući se saobraćajnih propisa ugrozila javni saobraćaj i dovela u opasnost život ljudi, pa je uslijed toga jedno lice smrtno stradalo, dok je jedno lice zadobilo teške tjelesne povrede, na način da je upravljajući predmetnim automobilom iz smjera sela Pridvorci prema Nevesinju, dok su se u vozilu nalazile M.B. na mjestu suvozača i K. S. na zadnjoj klupi vozila, na dijelu puta gdje ograničenje brzine saobraćaja 80 kilometara na čas, vozila brzinom od 86 kilometara na čas, pa se, suprotno odredbi člana 39. Zakona o osnovama bezbjednosti saobraćaja na putevima u BiH tokom upravljanja vozilom, nije kretala desnom stranom kolovoza u smjeru kretanja, odnosno držala vozilo u kretanju što bliže desnoj ivici kolovoza i na tolikoj udaljenosti od nje, da s obzirom na brzinu kretanja vozila, uslove saobraćaja i stanje i osobine puta, ne ugrožava druge učesnike u saobraćaju, i sebe ne izlaže opasnosti, svjesna da takvom vožnjom može ugroziti javni saobraćaj, ali je olako držala da do saobraćajne nesreće neće doći i da neće ugroziti druge učesnike u saobraćaju, uslijed čega je prešla na lijevu stranu kolovoza, a potom pokušala naglim djelovanjem na upravljač, vozilo vratiti u desnu saobraćajnu traku, uslijed čega dolazi do destabilizacije vozila, prevrtanja vozila, kojom prilikom je K.S. zadobila povrede u vidu nagnječenja mozga praćenog aspiracijom krvi u disajne puteve, rascjepe unutrašnjih organa, višestruke prelome kostiju, uslijed kojih povreda je nastupila smrt, dok je oštećena M. B.zadobila teške tjelesne povrede u vidu potresa mozga, nagnječenja glave sa razderinom tjemenog predjela, veći broj krvnih podliva mekog tkiva tjemenog predjela, prelom zadnjeg dijela devetog desnog rebra, višestruke oguljotine glave, leđa i ekstremiteta i krvni podliv nadlanice lijeve šake
Dakle, iz nehata kao učesnik u saobraćaju na putevima nije se pridržavala saobraćajnih propisa i time tako ugrozila javni saobraćaj i dovela u opasnost život ljudi, uslijed čega je kod jednog lica nastupila smrt, a kod drugog lica teška tjelesna povreda
Čime je osumnjičena počinila krivično djelo Ugrožavanje javnog saobraćaja iz člana 402. stav 5. u vezi sa stavom 3. i stavom 1. Krivičnog zakonika Republike Srpske. 

